**Materská škola – Óvoda Kráľová nad Váhom\_\_\_\_\_\_\_\_\_\_\_\_\_\_**

**SPRÁVA O VÝCHOVNO – VZDELÁVACEJ ČINNOSTI, JEJ VÝSLEDKOCH A PODMIENKACH MATERSKEJ ŠKOLY**

 **V ŠKOLSKOM ROKU 2015/2016**

1. **Základné identifikačné údaje o MŠ**

**Názov: Materská škola – Óvoda Kráľová nad Váhom**

**Adresa: Kráľová nad Váhom č.237, PSČ 925 91**

**Telefón: 031 771/3131**

**e-mail:** **ms.kralova.n.v@gmail.com**

**web:** [**www.mskralovanadvahom237.edupage.org**](http://www.mskralovanadvahom237.edupage.org)

**Zriaďovateľ školy: Obec Kráľová nad Váhom**

**Riaditeľka MŠ: Alžbeta Vadkertiová ( do 18.05.2016 )**

**Vyučovací jazyk : jedna trieda s vyučovacím jazykom slovenským**

 **jedna trieda s vyučovacím jazykom maďarským**

* 1. **Poradné orgány školy:**

**Rada školy:** Rada školy pri Materskej škole – Óvoda Kráľová nad Váhom je iniciatívnym a poradným orgánom, ktorý vyjadruje a presadzuje záujmy zákonných zástupcov, pedagogických zamestnancov a ďalších zamestnancov školy a detí v oblasti výchovy a vzdelávania. Plní tiež funkciu verejnej kontroly práce vedúcich zamestnancov. Vyjadruje sa ku všetkým závažným skutočnostiam, ktoré sa vzťahujú k práci v materskej škole.

Členovia RŠ : Martina Emberová – zástupca pedagógov ( do 15.6.2016 )

 Monika Bogárová- zástupca pedagógov ( od 20.06.2016)

 Angelika Szabóová – zástupca nepedagogických zamestnancov

 Jaroslava Bergendiová- zástupca zriaďovateľa

 Marta Lacková – zástupca iného zariadenia ( ZŠ s VJS)

 Ing .Lívia Szabová – predseda RŠ, zástupca zákonných zástupcov detí

 ( do 31.08.2016)

**Pedagogická rada:**  Pedagogická rada je poradný orgán, ktorý pracuje podľa vypracovaného rokovacieho poriadku.

Členovia PR: Martina Emberová

 Monika Bogárová

 Mgr. Annamária Szabová

 Alžbeta Vadkertiová

**Metodické združenie:**  MZ je poradný orgán, ktorý pomáha riaditeľke školy podkladmi pre plán práce školy a v systéme kontrol VVČ. Jeho úlohy sú zapracované do vlastných plánov.

Vedúca MZ : Martina Emberová ( do 16.11.2015 )

Členovia MZ: Monika Bogárová

 Mgr. Annamária Szabová

 Alžbeta Vadkertiová

1. **Počet tried a detí ( stav k 15.09.2015 a k 30.06.2016 )**

 **Počet tried a detí k 15.09.2015**

|  |
| --- |
|  **Triedy** |
| **Deti** |  **VJS** |  **VJM** | **celkom** |
| Počet detí  | 20 | 20 | 40 |
| z toho 2 ročných |  0 | 0 | 0 |
| z toho integrovaných | 0 | 0 | 0 |
| z toho OPŠD | 0 |  0 | 0 |
| z toho predškolákov | 9 | 4 | 13 |

 **Počet tried a detí k 30.06.2016**

|  |
| --- |
|  **Triedy** |
| **Deti** |  **VJS** |  **VJM** | **celkom** |
| Počet detí  | 23 | 22 | 45 |
| z toho 2 ročných | 0 |  0 | 0 |
| z toho intergovaných | 0 | 0 | 0 |
| z toho OPŠD | 0 | 0 | 0 |
| z toho predškolákov | 10 | 4 | 14 |

* 1. **Údaje o počte detí zapísaných do prvého ročníka**

Na povinnú školskú dochádzku ( PŠD) bolo zapísaných: 14 detí

 **2.2 Údaje o počte prijatých detí do prvého ročníka**

Rozhodnutie o prijatí do 1. ročníka ZŠ dostalo: 13 detí

Jedno dieťa má odložený začiatok plnenia povinnej školskej dochádzky ( OPŠD ).

* 1. **Zapísané deti do MŠ k školskému roku 2016/2017**

Počet zapísaných detí do MŠ : **36** z toho dievčat: 13

Celkový počet detí k 15.09.2016 : **36** z toho dievčat : 13

1. **Zamestnanci školy :**

|  |  |  |
| --- | --- | --- |
| **Celkový počet zamestnancov k 30.06.2016** |  |  |
| pedagogickí zamestnanci | riaditeľka školy | 1 |
|  | učiteľky MŠ | 3 |
|  | **SPOLU:** | **4** |
| nepedagogickí zamestnanci | ved.ŠJ/kuch. | 3 |
|  | prevádz.zam | 1 |
|  | **SPOLU:** | **4** |

* 1. **Kvalifikovanosť pedagogických zamestnancov**

Počet pedagógov v MŠ: 4

* kvalifikovaných: 4
* nekvalifikovaných 0
* plnenie kvalifikačného predpokladu : 0
	1. **Ďalšie vzdelávanie pedagogických zamestnancov**

Počet študujúcich : 0

Počet začínajúcich pedagog. zamestnancov : 0

Počet samostatných pedagog. zamestnancov: 4

Počet samostatných odborných zamestnancov: 0

Počet pedagog. zamestnancov s 1.atestáciou: 0

Počet pedagog. zamestnancov s 2. atestáciou: 0

|  |  |  |
| --- | --- | --- |
| Meno a priezvisko zamestnanca | Druh kontinuálneho vzdelávania | Poznámka |
| Alžbeta Vadkertiová | Funkčné | Profesionalizácia práce vedúceho pedagogického zamestnanca | Odhlásená (2015) |
|  | Inovačné | Aktivizujúce metódy vo výchove | Ukončené (2015) |
| Inovačné | Inovačné vzdelávanie pedagogických zamestnancov škôl v oblasti inkluzívneho vzdelávania detí z MRK | Ukončené (2015) |
| Aktualizačné | Učiť moderne, inovatívne, kreatívne | Ukončené (2015) |

|  |  |  |  |
| --- | --- | --- | --- |
| Martina Emberová | AktualizačnéAktualizačnéAktualizačné | Výskumne ladená koncepcia prírodovedného vzdelávaniaRevízia obsahu predprimárneho vzdelávania: Vzdelávacia oblasť Človek a svet práceRevízia obsahu predprimárneho vzdelávania: Vzdelávacia oblasť Umenie a kultúra – časť výtvarná výchova | Ukončené (2015)PrihlásenáPrihlásená |
| Mgr. Annamária Szabová | AktualizačnéInovačnéAktualizačné | Výskumne ladená koncepcia prírodovedného vzdelávaniaVyužitie grafických programov v edukačných procesoch výtvarnej výchovyMediálna výchova ako prierezová téma v materskej škole | Ukončené (2015)Ukončené (2015)Ukončené (2015) |
| Monika Bogárová | AktualizačnéInovačnéAktualizačné  | Výskumne ladená koncepcia prírodovedného vzdelávaniaVyužitie grafických programov v edukačných procesoch výtvarnej výchovyMediálna výchova ako prierezová téma v materskej škole | Ukončené (2015)Ukončené (2015)Ukončené (2015) |

1. **Aktivity a prezentácia školy na verejnosti**
* 2.10.2015 Tanečný dom
* 4.11.2015 – „ Šarkaniáda“ / DEŇ MŠ/
* 13.12.2015 Vianočné trhy, Vianočné vystúpenie v kultúrnom dome
* 16.12.2015 Hudobné predstavenie s pesničkami / so ZŠ /
* 22.12.2015 bábkové divadlo
* 15.1.2016 žonglérske vystúpenie
* 29.1.2016 POKUSY v ZŠ
* 19.2.2016 KARNEVAL v kultúrnom dome
* 14.4.2016 divadelné predstavenie : „ Do čerta“
* 19.4.2016 detské pásmo : „ Heje- huja“
* 30.4.2016 STAVANIE MÁJA / vystúpenie detí na námestí /
* 11.5.2016 divadelné predstavenie MATERINKY / v ZŠ /
* 15.5.2016 Deň matiek – vystúpenie v DK
* 26.5.2016 Rozprávkové dopoludnie s ľud.tancom pod vedením lektorky E.B Daru
* 1.6.2016 Oslava MDD
* 30.6.2016 Rozlúčka so škôlkou – rozlúčková oslava s predškolákmi v DK
	1. **Krúžková činnosť**

Krúžok anglického jazyka:

pod vedením lektorky p.riaditeľky zo ZŠ s VJS J.Polačekovej absolvovalo 10 detí z triedy s vyučovacím jazykom slovenským

pod vedením lektorky p. riaditeľky zo ZŠ s VJM S. Tamás absolvovalo 8 detí z triedy s vyučovacím jazykom maďarským

Deti sa radi zúčastňovali krúžku AJ, kde sa priebežne oboznamovali s prostredím ZŠ, čo im umožnilo plynulý prechod so základnej školy a takmer bezproblémovú adaptáciu na toto prostredie.

Krúžok ľudového tanca :

Pod vedením lektorky PaeDr. Daru Bertalan Elvíri navštevovalo 16 detí. Krúžok sa realizoval v priestoroch MŠ, avšak v priebehu školského roka záujem o tento krúžok klesal.

1. **Vyhodnotenie projektov a programov školy**

Prostredníctvom projektu „ Platanový list“ sme plnili rôzne aktivity environmentálneho zamerania. Chodili sme na vychádzky do parku, kde sa deti oboznamovali s platanovými stromami a ich významom pre životné prostredie.

**Projekty do ktorých sa zapojila naša materská škola:**

Aj v tomto školskom roku sa naša škola zapojila do programu **Domestos pre školy.**

Spolu s deťmi sme plnili aktivity, ktoré boli postupne uverejňované na web stránke.

Rodičia pomáhali nákupom produktov Domestos. Koordinátorkou programu bola Lívia Szabová. Aj v tomto šk.roku sme v programe Domestos vyhrali vedľajšiu výhru v podobe ročnej zásoby produktov Domestos.

1. **Výsledky inšpekčnej činnosti ŠŠI**

V školskom roku 2015/2016 sa nekonala inšpekčná kontrola.

1. **Priestorové a materiálno technické podmienky školy**

Materská škola je jednopodlažná, čiastočne podpivničená. Je monitorovaná kamerovým systémom. Počas letných mesiacov júl – august bola vykonaná v celom interiéri materskej školy obnova náterov zabezpečená zriaďovateľom. V budove sú dve triedy, ktorých priestorové usporiadanie a členenie priestorov umožňuje deťom voľné i kolektívne hry, ako aj individuálne a skupinové didaktické aktivity v centrách.

V triedach sú interaktívne tabule. V každej triede je zavedený internet.

Pedagogická a detská knižnica MŠ je vybavená odbornou i detskou literatúrou, ktorú je potrebné priebežne dopĺňať. Centrá sú vybavené hračkami a učebnými pomôckami, ktoré je taktiež nutné doplniť modernými a pre deti zaujímavými.

Triedy majú spoločnú jedáleň a šatňu, vybavenú lavičkami a novými šatňovými zostavami, ktoré boli zakúpené z finančných prostriedkov rodičov ( ZRŠ ) získané z RODIČOVSKÉHO PLESU.

Súčasťou MŠ je priestranný školský dvor s detským ihriskom.

V tomto školskom roku bola vykonaná výmena piesku v pieskovisku zabezpečená zriaďovateľom.

1. **Finančné a hmotné zabezpečenie výchovno- vzdelávacieho procesu**

Finančné zabezpečenie prevádzky materskej školy je realizované zriaďovateľom.

* 1. **Dotácie zo štátneho rozpočtu na deti**
* eviduje a dodáva zriaďovateľ.
	1. **Príspevky na čiastočnú úhradu nákladov spojených s hmotným zabezpečením**

**Školy od rodičov alebo inej osoby, ktorá má voči dieťaťu vyživovaciu povinnosť**

* výšku príspevku určil zriaďovateľ uznesením č. 149/2009 vydaného Obcou Kráľová nad Váhom sumou 5 eur.
	1. **Finančné prostriedky získané od rodičov alebo zákonných zástupcov detí,**

**právnických osôb alebo fyzických osôb a spôsob ich použitia v členení podľa financovaných aktivít.**

Finančné prostriedky od rodičov sa využívali na poistenie detí, na úhradu patieb za divadielka, výchovné koncerty, občerstvenie na karneval a MDD, knihy pre odchádzajúca deti, veľkoplošné tabule, detské kuchynky do oboch tried a stavebnice na Vianoce.

Z výťažku z rodičovského plesu vo výške 1080,- eur boli zakúpené šatňové skrinky.

* 1. **Iné finančné prostriedky získané podľa osobitných predpisov**
1. **Cieľ v koncepčnom zámere rozvoja MŠ na príslušný školský rok a vyhodnotenie jeho plnenia**
2. **Vyhodnotenie výchovno- vzdelávacej činnosti a oblastí ( kognitívna, perceptuálno- motorická, sociálno- emocionálna), v ktorých škola dosahuje dobré výsledky, oblastí v ktorých sú nedostatky a návrhy opatrení na skvalitnenie úrovne výchovy a vzdelávania**

Výchovno- vzdelávaciu činnosť sme uskutočňovali podľa Školského vzdelávacieho programu „ Hrou spoznávajme seba a prírodu“ , v ktorom absentovalo:

* vymedzenie vlastných cieľov výchovy a vzdelávania
* stupeň vzdelania
* vlastné zameranie školy
* dĺžka dochádzky a formy výchovy a vzdelávania
* vyučovací jazyk
* spôsob a podmienky ukončovania výchovy a vzdelávania
* personálne zabezpečenie
* materiálno- technické a priestorové podmienky
* podmienky na zaistenie bezpečnosti a ochrany pri výchove a vzdelávaní
* vnútorný systém kontroly a hodnotenia detí
* vnútorný systém kontroly a hodnotenia zamestnancov
* požiadavky na kontinuálne vzdelávanie pedagogických zamestnancov

 Vo výchovno- vzdelávacom procese prevažovalo kooperatívne učenie s aktívnou

 účasťou detí. Poznatky sme deťom sprístupňovali zrozumiteľným spôsobom tak, že

 sme s nimi nadväzovali bezprostredný partnerský kontakt. Diferencovali sme úlohy

 vzhľadom na rozvojové možnosti detí.

 Podporovali sme u detí činnosti v prírode ( projekt: „ Platanový list), športové aktivty

 a pohybové aktivity.

 Pre deti sme vytvárali podnetné prostredie a plnohodnotný program, ktorým sme

 napĺňali ich potreby, podporovali ich k poznávaniu a učeniu hrou tak, aby sa

 cieľavedome a systemeticky rozvíjala osobnosť dieťaťa v oblasti kognitívnej,

 perceptuálno- motorickej a sociálno- emocionálnej.

 Počas šk.roka sme realizovali krúžkovú činnosť, krúžok oboznamovania sa s AJ v

 spolupráci s p. riaditeľkami zo ZŠ s VJS a VJM a krúžok ľudového tanca s lektorkou

 Elvírou Daru.

 **V prostredí materskej školy však chýbala pozitívna sociálna klíma a tiež**

 **humanistické metódy výchovy.**

**Kognitívna vzdelávacia oblasť**

Vekové zloženie detí v triede odrážalo rôznu úroveň v koknitívnej oblasti. Snažili sme sa o to, aby mali deti dostatok podnetov a možností získavať poznatky pozorovaním, skúmaním, experimentovaním, manipuláciou s predmetmi, aby vedeli vyjadriť svoje názory, postoje a zdôvodniť ich v sociálnej komunikácii. V procese výchovy a vzdelávaniaprevládali didaktické aktivity, využívali sme metódy priameho pozorovania, zážitkového učenia a manipuláciu s predmetmi. Deti ovládajú na elementárnej úrovni jednoduché operácie s predmetmi v číselnom rade 1-10. Triedia, rozlišujú, priraďujú predmety podľa daných kritérií.

Vo veľkej miere sme využívali interaktívnu tabuľu, detské edukačné softvéry. Úroveň aktívnej slovnej zásoby je primeraná. V posledných rokoch sa stretávame s narastajúcim počtom detí s problematickou výslovnosťou jednotlivých hlások, čo je spojené s odkladaním návštevy logopéda na posledný rok pred vstupom do ZŠ. Pre účely včasnej korekcie chýb a porúch reči sme odporučili rodičom využívať služby logopéda už od 4 rokov.

Osvojovanie nových vedomostí a zručností u detí sme realizovali v prevažnej miere prostredníctvom hry. Deti sa naučili citlivo vnímať prírodu, pozorovať ju a ochraňovať. V edukačných aktivitách sa deti učili spontánne aj zámerne.

**Perceptuálno- motorická vzdelávacia oblasť**

V oblasti hrubej motoriky si deti prostredníctvom pravidelných pohybových, relexačných a telovýchovných aktivít zlepšovali koordináciu pohybov a zdokonaľovali si základné lokomočné pohyby, osvojovali si názvy základných postojov, polôh a pohybov.

Deti zvládajú cvičenia s rôznymi druhmi náčinia, pri kolektívnych pohybových hrách rešpektujú dohovorené pravidlá a spolupracujú s ostatnými deťmi.

Úroveň detí v oblasti jemnej motoriky a grafomotiriky je rôzna vzhľadom na vekové osobitosti detí.Individuálny prístup a usmernenie potrebujú mnohé deti hlavne pri uchopení ceruzky.K rozvíjaniu grafomotorických zručností sme využívali pracovné zošity a pacovné listy.

Niektoré deti neovládajú techniku strihania, majú problém pri uchopení nožníc. Rezervy sa vyskytujú aj pri modelovaní, skladaní papiera či úchope štetca pri výtvarných činnostiach.

Sebaobsluha: deti majú osvojené základné zručnosti a návyky pri sebaobsluhe a stolovaní.

**Sociálno- emocionálna oblasť**

Vo výchovno – vzdelávacom procese sme sa snažili o uspokojovanie sociálnych, emocionálnych a vzdelávacích potrieb detí. Medziľudské vzťahy si deti upevňovali ranným kruhom, spoločnými hrami a spoločným riešením závažnejších konfliktov, ktoré vznikli v priebehu hier. Vhodným, nenásilným prístupom sme nabádali deti k pozdavu pri príchode a odchode.Rodičov sme viedli k uplatňovaniu správnych výchovných postupov a zároveň sme im poskytovali odborné poradenstvo.Návštevou divadelných predstavení, pohybových vystúpení, prípravou sviatkov a spoločnými oslavami si deti osvojovali vhodné správanie na spološenských a kultúrnych podujatiach. K príjemnej atmosfére prispievalo počúvanie detských piesní z CD nosičov spojené s pohybom a spevom. Spolupráca s rodičmi sa prehĺbila spoločnými podujatiami – Ples škôlkárov, Deň matiek, stavanie Mája, spoločný výlet do ZOO v Budapešti.

Naďalej je však potrebné odstraňovať u detí agrasivitu vhodnými prosociálnymi hrami.

V triede s VJS prevládala nevhodná klíma a nerešpektovanie individuality osobnosti dieťaťa, taktiež tu absentovala podpora zdravého sebavedomia a sebadôvery u detí./ zo strany bývalej riaditeľky/. To sa však ku koncu školského roka výrazne zlepšilo.

**Návrhy na skvalitnenie výchovno – vzdelávacej činnosti v školskom roku 2016/2017**

* v edukačnom procese využívať inovačné metódy a formy práce

(zážitkové učenie, bádateľské aktivity, problémové učenie a pod.)

* spolupracovať s rodičmi detí, ktoré majú poruchu výslovnosti

rozvíjať jazykovú kultúru, správnu výslovnosť a celkový rozvoj komunikačných schopností u detí- v triede s VJM vytvárať priestor aj na komunikáciu v štátnom jazyku v bežných situáciách

* v edukačných aktivitách vyzdvihovať jedinečnosť dieťaťa, podporovať sebahodnotenie, vzájomné hodnotenie ostatných, dať dieťaťu priestor na vlastný názor
* učiť deti rešpektovať hovoriaceho
* predchádzať fyzickému násiliu medzi deťmi, problémy riešiť vhodnými metódami a prosociálnymi hrami
* využívať IKT v triedach, interaktívne tabule, edukačné programy pre deti
* rozvíjať grafomotorické kompetencie a jemnú motoriku
* uplatňovať systém humanistickej výchovy a vzdelávania
* klímu a prostredie MŠ smerovať k tomu, aby deti radi chodili do materskej školy

**SWOT ANYLÝZA**

**Silné stránky MŠ**

* zavádzanie enviromentálnych prvkov do celého procesu výchovy a vzdelávania v MŠ
* úplná kvalifikovanosť – odbornosť pedagógov
* pozitíva v príprave detí do 1. ročníka ZŠ
* dobrá spolupráca zákonných zástupcov ( ZRŠ)
* pozitívne hodnotené akcie a prezentácia MŠ na verejnosti
* vlastná webová stránka MŠ
* záujem pedagógov o ďalšie vzdelávanie a využívanie možností odborného rastu podporované zriaďovateľom
* interaktívna tabuľa v každej triede
* krúžková činnosť
* priestranný školský dvor s detským ihriskom a trávnatou plochou
* poloha MŠ, priestranný areál

**Slabé stránky MŠ**

* nedostatok moderných učebných pomôcok
* zastaralý detský nábytok v triedach
* nevyriešená parkovacia plocha pred areálom MŠ
* obmedzené finančné zdroje na odmeňovanie zamestnancov
	1. **Vyhodnotenie vnútroškolskej kontroly**

Kontrolu vykonávala bývalá riaditeľka MŠ- Alžbeta Vadkertiová.

Táto správa bola prerokovaná v pedagogickej rade dňa 24.10.2016

|  |
| --- |
| **Vyjadrenie Rady školy pri Materskej škole – Óvoda Kráľová nad Váhom**Rada školy SÚHLASÍ – NESÚHLASÍ s obsahom a ODPORÚČA – NEODPORÚČA zriaďovateľovi SCHVÁLIŤ Správu o výchovno – vzdelávacej činnosti Materskej školy – Óvoda Kráľová nad Váhom jej výsledkoch a podmienkach za školský rok 2015/2016 |

|  |
| --- |
| Dátum : 27.10.2016 **predsedníčka RŠ pri MŠ – Óvoda Kráľová nad Váhom:**  |

|  |
| --- |
| **Stanovisko zriaďovateľa:**Obec Kráľová nad Váhom SCHVAĽUJE – NESCHVAĽUJESprávu o výchovno – vzdelávacej činnosti Materskej školy- Óvoda Kráľová nad Váhom a podmienkach za školský rok 2015/2016Dátum : Starosta obce: RNDr.: Ferenc Bergendi |

Vypracovala riaditeľka školy: Martina Emberová ( od 02.07.2016 )

V Kráľovej nad Váhom dňa 20.10.2016